Rykket ut til melding om skogbrann - var frieri
Det var like før 22.30 onsdag kveld at Vestviken 110-sentral fikk en rekke meldinger om skogbrann Solbergfjellet i Nedre Eiker kommune. Da brannvesenet kom frem, ble de imidlertid møtt av en rekke fakkelbokser som en mann hadde satt opp for å fri til sin kjære ute i det fri. Vet du hvem det utkårede paret er? Tips VGs journalister her. – Jeg tror kanskje det er snakk om et hjerte som er tegnet opp med fakkelboksene, sier vaktleder Glenn-Espen Küstner til VG. Har du fått med deg denne? Fridde med over 1000 fakler Hva svaret fra mannens kjæreste ble, var sent onsdag kveld ukjent for vaktlederen. Da VG snakket med 110-sentralen var brannmannskapene i ferd med å eskortere paret ut av området, etter å ha sørget for at fakkelbokser og et tilhørende bål var slukket. Om noen skulle bli fristet til å gjøre det samme, oppfordrer Küstner dem til å melde i fra til brannvesenet i forkant. – Dette er et område som er veldig synlig for omtrent hele Drammen, sier han. Lest denne? Tony (35) fridde med VG-annonse – sjekk responsen Se andre minneverdige frierier i videoene under
Heldigvis var det kun to hjerter som ble satt i brann på Solbergfjellet i Nedre Eiker onsdag kveld.